**Cum instalam Linux in Windows 10**

De ce ați alege să rulați Linux in Windows 10? Dacă sunteți dezvoltatori de programe sau aplicații în diferite limbaje de programare precum NodeJS, Python, Perl, Git și doriți să rulați comenzi direct din Windows pentru a nu emula un sistem de operare Linux într-o mașină virtuală. Această modalitate consumă mai puține resurse, dar țineți cont că este momentan în fază de beta. Unele lucruri este posibil să funcționeze, iar altele să nu funcționeze absolut deloc.

Înainte de a începe, trebuie să aveți o versiune Windows 10 pe 64 biți și versiunea build-ului să fie mai mare de 14393. Pentru a verifica versiunea build-ului deschideți **Settings -> System -> About** . Verificați câmpurile **OS Build** și **System Type** . Dacă aveți versiunea build-ului mai mare de 14393, putem trece la instalarea propriu zisă.

**Pentru instalare Linux in Windows 10**

Pentru a rula Bash în Windows, trebuie să activați manual ***Developer Mode*** și să activați ***Windows Subsystem for Linux (beta)*** fie prin linie de comandă, fie prin intermediul interfeței de utilizator.

**Cum activăm Developer Mode**

1. Deschideți ***Settings -> Update and Security -> For developers***
2. Selectați butonul radio ***Developer mode***

Activați apoi funcția Windows Subsystem pentru Linux (din interfața de utilizator)

1. În Start căutați ***Turn Windows features on or off*** (este suficient să scrieți numai „turn“ și ar trebui să găsiți opțiunea.
2. Selectați (bifați) Windows Subsystem for Linux (beta) și apăsați pe OK.
3. Sau activați funcția ***Windows Subsystem pentru Linux din linia de comandă***. Deschideți PowerShell cu drepturi de administrator și rulați comanda următoare:

Enable-WindowsOptionalFeature -Online -FeatureName Microsoft-Windows-Subsystem-Linux

După activarea funcției Windows Subsystem pentru Linux, restartați calculatorul. După ce a bootat calculatorul, deschideți o fereastră command prompt cu drepturi de administrator și scrieți comanda **bash** urmată de tasta enter.

O dată ce ați acceptat Licența, se va descărca imaginea Ubuntu și o scurtătură „***Bash on Ubuntu on Windows***“ va fi adăugată în meniul de start.

După terminarea instalării, distribuția de Linux poate fi găsită în **%localappdata%\lxss\** . Evitați să faceți modificări asupra dosarului sau fișierelor din dosarul despectiv, deoarece fișierele Linux se pot corupe și puteți risca pierderi de date.

#### ****Creați un utilizator UNIX****

După ce ați instalat Bash pentru prima dată pe Windows, veți fi nevoiți să creați un utilizator și o parolă UNIX.

Utilizatorul și parola UNIX pot fi diferite față de utilizatorul și parola sistemului de operare Windows 10.

Puteți testa apoi dacă instalarea Linux a avut succes cu ajutorul comenzii sudo apt update sau orice comandă Linux based.